Bjering

Bjering var et norsk bilmerke som ble produsert fra 1920-1926. Antall produserte biler er uklartBertheau/Stokke (1991) side 80, men var antagelig 6 biler.

Bilen ble konstruert av Hans Christian Bjering på Gjøvik. En liten serie på antagelig 4 biler ble produsert av firmaet hans A/S Autoslæde i 1920-1921. Bredden var bare 1 meter. Den var en toseter, konstruert etter tandem-prinsippet (et sete foran og et bak). Den var tilpasset kjøring på smale vinterveier og i sledespor.  Motoren var en luftkjølt V-4 på 2010 cm² plassert mellom setene. Føreren satt bakerst over drivhjulene. Karosseriet var av tre. Den var også utstyrt med en snøplog av tre. Framhjulene kunne byttes ut med meierBertheau/Stokke (1991) side 79. 

I 1923-1925 ble ytterligere 2 biler bygget ved Raufoss Patronfabrik etter kontrakt med Forsvarsdepartementet. Disse hadde bakmontert rekkemotor og var bygd i aluminiumBertheau/Stokke (1991) side 82.

Forbedrede snøploger gjorde at behovet for en slik bil falt bort, og reell serieproduksjon kom aldri i gang. 

Referanser

Litteratur 
Bertheau, Øistein/Stokke, Christian: Made in Norway? Historien om bilproduksjon i Norge; NTM 1991 ISBN 82-90115-24-5. Artikkel om Bjering side 78-88.

Eksterne lenker
 Bilrim.no – Bjering
 Oppland Arbeiderblad – Raufoss-bil på Frankfurt-utstillingen

Kategori:Bilmerker
Kategori:Tidligere norske bilprodusenter